'Yr oedd y Phariseaid yn helpu i ddiogelu'r hyn oedd orau mewn Iddewiaeth'. Rhowch eich sylwadau ar y disgrifiad hwn a dadansoddwch arwyddocad y Phariseaid i Iddewiaeth (3000 o eiriau).
Grŵp o ysgolheigion addysgiadol oedd y Phariseaid, byddant yn ffocysu’n llwyr ar astudio a dadlau cyfraith o fewn y tora. Y gair Hebraeg am Phariseaid yw perushim sef y rhai sydd wedi gwahanu, mae’n debygol gelwir hyn, gan yn adeg eu bodolaeth nid oedd cymunedau mawr o Iddewon yn beth gyfarwydd, ond yn hytrach roedd Iddewon yn bodoli mewn cymunedau bach yng nghanol poblogaeth ddominyddol Gristnogol. Yn wahanol i’r Sadwceaid nid oedd y Pharisead yn ffocysu eu cred o amgylch y deml ond yn hytrach roedd y gred yn ganolog yn y synagog ac yn y gymuned, a bu ffocws llwyr ar astudio a thrafod y gyfraith. Roedd hyn yn golygu nid oedd y syniad o system cast a oedd yn gysylltiedig i gredoau’r Sadwceaid yn berthnasol i’r Phariseaid gan roedd awdurdodaeth a doethineb yn dod efo astudio ac asesu’r gyfraith yn unig. Fel unrhyw grefydd mae Iddewiaeth wedi datblygu ac ehangu dros y canrifoedd i gyd-fynd efo ddatblygiad y byd o’n cwmpas ac mae hyn yn angenrheidiol i alluogi crefydd i allu ffynni a pharhau i fod yn agwedd bwysig o fywyd pobl. Mae modd dweud bod y Phariseaid wedi helpu i ddiogelu'r hyn oedd orau mewn Iddewiaeth am sawl rheswm gwahanol.
Gellir dweud fod y Phariseaid yn arwyddocaol i Iddewiaeth gan mai’r Phariseaid oedd prif esbonyddion y syniad o’r Tora Llafar neu’r Torah She’bi-khetav sef cyfraith anysgrifenedig cafodd ei drosglwyddo i Moses ar Fynydd Sinai ar yr un adeg a’r Tora Ysgrifenedig. Er yr oedd y Phariseaid yn ystyried y deml i fod yn bwysig, nid oedd eu cred wedi canoli o amgylch y deml ac aberthu offrymau yn debyg i grwpiau arall o Iddewon ar y pryd. Yn lle'r oedd y Phariseaid yn canoli eu cred o amgylch y ddau tora, sef y tora ysgrifenedig a’r tora llafar. Nod y Phariseaid oedd astudio’r gyfraith a cheisio esbonio’r torah ysgrifenedig trwy’r defnydd o’r tora llafar. Er i’r tora ysgrifenedig i fod yn air Duw a drosglwyddwyd i Moses nid oedd yn fanwl iawn ac felly roedd yn anodd deall ac yn anodd defnyddio’r rheolau mewn bywyd bob dydd gan nad oeddent i gyd yn berthnasol i’r amser ac i’r gymdeithas. I ddechrau nid oedd hawl ysgrifennu’r tora llafar i lawr gan mai’r gred oedd mai adrodd yn llafar oedd yr unig fodd cyflwyno’r negeseuon, ond yna benderfynodd olynwyr y Phariseaid sef y rabiniaid i ysgrifennu’r casgliad i lawr ac o ganlyniad i hyn ceir y Mishnah ei gyflawni ar ddechrau’r 3ydd ganrif gan Rabban Judah ha-Nassi. Heblaw ymdrech y Phariseaid i drafod ac asesu’r gyfraith o fewn y ddau tora ni fyddai gwir ystyr y rheolau wedi dod i’r golwg. Mae gwaith y Phariseaid wedi galluogi i Iddewon heddiw i fedru deall rheolau’r tora a’u defnyddio yn eu bywyd bob dydd. Fel dywed Gareth Lloyd Jones “in their attempt to save their ancestral faith, they emphasized the moral and ritual principles enshrined in the law and strove to make them applicable to daily life of every Jew.”[footnoteRef:1] Cymerwch y gorchymyn am y teffilin fel enghraifft, nid oedd y tora ysgrifenedig yn mynd i mewn i fanylder ar sut i ddefnyddio’r teffilin ond drwy ddefnyddio’r tora llafar mae modd i Iddewon i ddeall nod y gosodiad a dilyn y gorchymyn rhoddwyd gan Dduw.  Dywed yn y tora ysgrifenedig  [1:  Gareth Lloyd Jones, The Bones of Joseph (Grand Rapids: William B. Eerdmans, 1997), t.t.110-111.] 

“Y mae’r geiriau hyn yr wyf yn eu gorchymyn iti heddiw i fod yn dy galon. Yr wyt i’w hadrodd i’th blant, ac i son amdanynt pan fyddi’n eistedd yn dy dŷ ac yn cerdded ar y ffordd, a phan fyddi’n mynd i gysgu ac yn codi. Yr wyt i’w rhwymo yn arwydd ar dy law, a byddant yn rhactalau (frontlet) rhwng dy lygaid. Ysgrifenna hwy ar byst dy dŷ ac ar dy byrth” (Deuteronomium 6:6-9).
Fel gwelir nid oes cyfarwyddiadau pendant yn y dyfyniad yma ar sut i gyflawni’r gorchymyn. Nid yw’n esbonio sut ddylid ymrwymo’r gweddïau i’w dwylo a rhwng eu llygaid. Dyma ble mae’r tora llafar yn cael ei weld yn hanfodol i ddisgrifio yn fwy manwl sut ddylid cyflawni’r gorchymyn. A dywed yn y tora llafar, yn yr achos yma, sut i lapio’r teffilin o amgylch y breichiau a sut i’w cysylltu i’r pen cyn gweddïo.  Ceir hefyd esboniad am reolau gweithio yn ystod y Sabath yn y tora llafar ac mae hyn yn galluogi i’r Iddewon i wybod yn union beth sy’n cael ei ystyried yn waith. Ceir y gorchymyn yma wrth y tora ysgrifenedig “Chwe diwrnod y gweithiwch, ond bydd y seithfed dydd yn gysegredig, yn Saboth o orffwys i’r Arglwydd; rhoddir i farwolaeth bwy bynnag sy’n gweithio ar y dydd hwnnw” (Exod. 35:2). Un gwendid o’r gorchymyn yma yw nad yw yn esbonio beth sy’n cyfrif fel gwaith. Felly er mwyn i Iddewon i allu dilyn y gorchymyn a’i ddilyn yn ystod y Sabath, unwaith eto rhaid cyfeirio at y tora llafar am gymorth. Dywed yn y tora llafar,
“The main classes of work are forty save one: sowing, ploughing, reaping, binding sheaves, threshing, winnowing, cleansing crops, grinding, sifting, kneading, baking, shearing wool, washing or beating or dyeing it, spinning, weaving, making two loops, weaving two threads, separating two threads, tying (a knot), sewing two stitches, tearing in order to sew two stitches, hunting a gazelle, slaughtering or flaying or salting it or curing its skin, scraping it or cutting it up, writing two letters, erasing in order to write two letters, building, pulling down, putting out a fire, lighting a fire, striking with a hammer and taking out aught from one domain into another. These are the main classes of work: forty save one.”(Mishnah: Sabbath 7).
Felly fel gwelwn unwaith eto mae’r tora llafar yn galluogi i Iddewon i wneud y cysylltiad rhwng gorchmynion y tora ysgrifenedig a sut i’w gyfleu yn eu bywydau bob dydd, ac mae hyn yn cael ei ystyried yn hanfodol er mwyn galluogi’r Iddewon i ddilyn rheolau Duw ac i brofi ei hun fel Iddewon ymrwymedig. Rhaid diolch i’r Phariseaid am y gallu i wneud hyn gan heb eu cred gadarn yn y torah llafar ac ymroddiad eu holynwyr i gofnodi’r tora llafar ni fyddai cofnod testunol yno i fedru cyfeirio at, ac i esbonio gorchmynion y tora ysgrifenedig i Iddewon heddiw.
Cyn dinistriad yr ail deml yn 70CE bu ffocws Iddewon ar y deml gan gredai bod ysbryd Duw o fewn y deml ac felly ddylid canoli ei ffydd o amgylch y deml. Ystyrir y deml fel y cysylltiad rhwng daear a’r nefoedd a’r unig wir gysylltiad rhwng Duw a’i bobl. Gwelwyd fel canolbwynt nid yn unig bywyd crefyddol, ond hefyd bywyd gwleidyddol. Felly fel gellir ystyried, daeth dinistriad y deml â chyfnod o benbleth enfawr a difrod i fywydau’r Iddewon. Roedd yn hollol benbleth i’r Iddewon pam y byddai Duw yn caniatáu i Titus a’i bobl i ddinistrio Jerwsalem ac yn bwysicach y deml, gan mai dyma oedd canolbwynt y grefydd. Heb y deml nid oedd modd i’r Iddewon i wneud offrymau defodol i Dduw, sef eu ffordd o gyrraedd iachawdwriaeth a dangos defosiwn i Dduw.  Roedd hi felly’n gyfnod anodd iawn iddynt a wnaeth nifer colli eu ffydd a throi at Gristnogaeth am atebion neu fe wnaeth rhai hyd yn oed colli ffydd yn Nuw a throi’n anffyddwyr. Nid oedd hyn yn gymaint o broblem i’r Phariseaid oherwydd, er eu bod yn ystyried y deml i fod yn adeilad sanctaidd a pwysig o fewn y gred nid oeddent yn hollol ffocws ar y deml. Roeddent yn gweld fwy o bwysigrwydd yn y ddau Tora a hefyd yn y synagog. Gan mai trafod ac astudio’r tora oedd ffocws y Phariseaid roedd rhaid iddynt gael man i gwrdd i wneud hyn ac ystyrir y man yma yn fath o synagog. Roedd y synagog yn hanfodol yn enwedig ar ôl ddinistriad y deml i Iddewon cael cwrdd i addoli ac i astudio. Ac fel dywed Gareth Lloyd Jones “”In addition to being a place of worship, the synagogue was a school, a library, a social center, and a court of law. It was the hub of every local Jewish community.”[footnoteRef:2] Ac ystyriwyd mor bwysig a welwyd cynnydd yn y nifer o synagogau yn Jerwsalem i tua 400 yn y flwyddyn 70CE.[footnoteRef:3] Ac er i’r syniad o Iddewiaeth heb deml ganolog i fod yn syniad anghyfarwydd i nifer fawr o Iddewon, gwnaethant fabwysiadu cred y Phariseaid ac “In time the majority of Jews were able to dispense with the temple because they were persuaded that it was not through ritual but through study that salvation was obtained.”[footnoteRef:4] Gellir dweud felly bod y Phariseaid yn hynod o arwyddocaol i Iddewiaeth gan mai eu dylanwad nhw wnaeth galluogi Iddewiaeth i droi o fod wedi ffocysu’n llwyr ar y deml i nawr fod wedi ffocysu’n fwy ar bwysigrwydd y synagog a ffocysu ar burdeb bywyd bob dydd. [2:  Gareth Lloyd Jones, The Bones of Joseph (Grand Rapids: William B. Eerdmans, 1997), t.115.]  [3:  Rhodri Thomas, nodiadau darlith: Y Synagog.]  [4:  Gareth Lloyd Jones, The Bones of Joseph (Grand Rapids: William B. Eerdmans, 1997), t.115.] 

Gellir dweud fod y Phariseaid yn hynod o arwyddocaol i Iddewiaeth gan mai eu cred nhw bod awdurdodaeth grefyddol yn dod yn llaw ac yn llaw efo astudio’r tora ac efo gymwysterau ysgolheigaidd unigolion ac nid y system cast neu statws teuluol, sy’n gyfrifol am ganiatáu fod Iddewiaeth ar gael i bawb. Ystyriwyd y Sadwceaid mai nhw oedd uchafiaeth y cast offeiriadol etifeddol ac mai dim ond unigolion yn eu cast nhw oedd efo’r gallu i gyrraedd iachawdwriaeth, a mai dim ond nhw oedd yn medru darllen y Tora.  Mae’r dyfyniad yma o lyfr Jacob Neusner yn cefnogi’r pwynt, dywed “Pharasism laid stress upon universal keeping of the law, obligating every Jew to do what only the elite- the priests-were normally expected to accomplish. The professional idea of the scribes stressed the study of the Torah and the centrality of the learned person in the religious system.” [footnoteRef:5] Mae’r dyfyniad yn disgrifio sut wnaeth y Phariseaid agweddau ecsgliwsif yr ysgolheigion uwch yn agored i bawb. Felly gellir dweud bod y Phariseaid yn gyfrifol am wneud Iddewiaeth yn agored i bawb gan ddweud mai astudio’r tora sy’n dod ag awdurdodaeth grefyddol. Felly rhaid eu hystyried i fod yn arwyddocaol i Iddewiaeth gan heb eu hagwedd croesawgar a chyfartal efallai byddai nifer fawr iawn o Iddewon wedi colli eu ffydd a ni fyddai’r gred wedi ehangu a datblygu i’r raddau y mae wedi erbyn heddiw. Fel dywed Joachim Jeremias yn ei lyfr “..Doubtless the Pharisees were the people’s party; they represented the common people as opposed to the aristocracy on both religious and social matters. Their much-respected piety and their social leanings towards suppressing differences of class, gained them the people’s support and assured them, step by step, of the victory.”[footnoteRef:6] Gwelwn felly bod eu cred yn system gyfartal wedi denu pobl i’r gred ac mae’n syniad pwysig sy’n parhau i fod yn allweddol o fewn Iddewiaeth heddiw, felly rhaid dweud bod y Phariseaid yn arwyddocaol i Iddewiaeth a hefyd wedi diogelu teimlad cymunedol Iddewiaeth. [5:  Jacob Neusner, Judaism: The Basics, (London ; New York : Routledge, 2006), t.123.
]  [6:  Joachim Jeremias(1969), Jerusalem in the Time of Jesus, (Philadelphia: Fortress Press), t.266.] 

Wrth drafod arwyddocâd y Phariseaid o fewn Iddewiaeth rhaid trafod eu heffaith ar unigolion pwysig ac ysgolion addysgol o fewn y grefydd. Dau unigolyn wnaeth chwarae rôl enfawr yn amddiffyn y gred Iddewig drwy ddatblygu’r Tora Llafar oedd Hillel a Shammai. Hillel a Shammai oedd y ddau Zugot yn y grŵp olaf o Sanhedrin, ac roedd gan y ddwy ysgol er mwyn trafod ac asesu cyfraith y tora. Er i’r ddau cael anghytundebau yn ymwneud a’r gyfraith, ac er i Hillel i gael goruchafiaeth rhwng y ddau, fe wnaeth eu pwyslais pharasaig ar astudio’r tora a’r tora llafar helpu i genhedlaethoedd a disgyblion hwyrach i gael ymagwedd pharasaidd at fywyd. Un disgybl cafod effaith mawr ar Iddewiaeth heddiw trwy ddilyn syniadau’r Phariseaid yn ymwneud ar tora llafar yw Yohanan ben Zakkai. Roedd Yohana ben Zakkai yn ffigwr allweddol yn dilyn dirywiad yr ail deml, a chwaraeodd rôl bwysig yn galluogi’r newid pwyslais o’r deml i’r Tora. Roed gan Yohanna ben Zakkai cred gryf y dylid Iddewon astudio a thrafod y tora wrth gofio i gydymffurfio a’r gorchmynion a chyflawni gweithredoedd o garedigrwydd yn eu bywyd bob dydd.[footnoteRef:7] [7:  Rhodri Thomas, Pwynt pwer: ADLUNIAD YN YAVNEH: IDDEWIAETH RABINAIDD O 70 0C YMLAEN, sleid 17.] 

Mae’n amlwg felly bod y Phariseaid yn arwyddocaol i Iddewiaeth gan ei bod wedi chwarae rôl enfawr yn y syniad o ddau tora, yn rôl y synagog yn y gymuned ac yn y teimlad o grefydd gyfartal a croesawgar heb system cast. Rwyf nawr yn mynd i drafod y gosodiad 'Yr oedd y Phariseaid yn helpu i ddiogelu'r hyn oedd orau mewn Iddewiaeth'. 
 Yn fy marn i nid oes modd dewis beth sydd orau o fewn Iddewiaeth gan fod crefydd yn beth personol iawn ac yn golygu peth gwahanol i bob unigolyn. Er hyn mae’r Phariseaid wedi gallu diogelu sawl beth pwysig ac angenrheidiol o fewn Iddewiaeth. Un o’r pethau mwyaf pwysig gellir dweud bod y Phariseaid wedi diogelu yw syniadau traddodiadol Iddewig. Mae Jacob Neusner yn cytuno efo hyn a dywed “The Pharisees claimed to be authoritative because they taught a philosophy that derived from Moses at Sinai. They therefore preserved a “chain of tradition” reaching back from their own day to the authority of remote antiquity. Their piety was centered on the revelation of Moses.”[footnoteRef:8] Mae hyn yn agwedd hollol bwysig o fewn Iddewiaeth gan fod modd iddynt ddyddio eu credoau a gorchmynion yn ôl i Moses ar fynydd Sinai ac felly mae’r neges o Dduw i’w bobl yn mor gywir ag sy’n bosibl. [8:  Jacob Neusner, Bruce In Quest of Historical Pharisees (Baylor University Press: Texas, 2007), t.51] 

Ond er hyn, mae dilysrwydd y wybodaeth rydym yn gwybod am y Phariseaid yn cael ei gwestiynu. Y rheswm am hyn yw roedd Josephws yn ysgrifennwr i’r Romeiniaid ac felly nid oedd sicrwydd fod ei waith ar y Phariseaid yn ddilys. Mae Jacob Neusner hefyd yn ystyried dilysrwydd gwaith Josephws gan ddywed y ei lyfr
 “When we compare what Josephus says about the Pharisees to what the latter rabbinic traditions have to say, there is scarcely a point of contact, let alone intersection. Josephus says next to nothing about the predominant issues in the rabbinic traditions about the Pharisees. Shammai and Hillel are not explicitly mentioned, let alone their Houses. Above all, we find not the slightest allusion to laws of ritual purity, agricultural taboos, Sabbath and festivals, and the like, which predominate in the traditions Houses.”[footnoteRef:9] [9:  Jacob Neusner, Bruce In Quest of Historical Pharisees (Baylor University Press: Texas, 2007), t.54.] 

Mae’n anodd felly ystyried ei waith i fod yn hollol ffeithiol gywir gan nad oes testunau arall i’w gael sy’n cefnogi ei waith. Hefyd mae’r ffaith nad yw Hillel na Shammai sef y genhedlaeth ddiwethaf o Zugots o fewn y Sanhedrin yn cael ei sôn amdani, yn enwedig ar ôl eu cyfraniad enfawr i gasgliad y tora llafar trwy ddilyn credoau a thraddodiadau’r Phariseaid yn achosi tipyn o benbleth yn ymwneud a’i ddilysrwydd. Gellir dadlau felly nad oes modd trafod beth wnaeth y Phariseaid helpu i ddiogelu'r a oedd orau mewn Iddewiaeth gan nad oes sicrwydd llwyr am fodolaeth y Phariseaid wrth edrych ar waith Josephws.
Ond er hyn mae’n amlwg felly bod y Phariseaid wedi cael effaith enfawr ar Iddewiaeth a’i ddatblygiad dros y canrifoedd gan mai eu hymrwymiad nhw i drafod ac astudio’r tora llafar wnaeth sicrhau parhad Iddewiaeth ar ôl dinistriad yr ail deml. Er nad oes sicrwydd fod gwaith Josephws yn hollol ffeithiol mae testunau sy’n dyddio i adeg y Phariseaid yn cefnogi’r syniad yr oeddent yn grŵp o athrawon Iddewig a oedd yn gweld purdeb pob diwrnod ac yn ffocysu ar drafod y tora a mynychu’r synagog. Gellir dweud felly bod y Phariseaid i’w ddiolch am gwarchod sawl agwedd hanfodol o fewn Iddewiaeth er enghraifft y syniad o’r ddau tora sef y tora ysgrifenedig a’r tora llafar. Hefyd maent i ddiolch am ddiddymu’r system cast a sicrhau mai’r synagog oedd yn ganolog i’r gred ac nid y deml. Gellir dweud felly yr oedd y Phariseaid yn helpu i ddiogelu’r hyn oedd orau mewn Iddewiaeth, a hefyd bod y Phariseaid yn arwyddocaol i Iddewiaeth ac wedi chwarae rôl hanfodol yn ei ddatblygiad a’i gallu i ehangu.

